Bolesť krížov
Dobrý deň,
manžela bolia kríže.Má však iba jednu obličku a má cukrovku,a vysoký tlak. Ake lieky a náplaste od  bolesti by ste mu odporúčali?
Vďaka.
Dobrý deň,
ďakujeme za Vašu otázku.
Pri ochoreniach obličiek, cukrovke a vysokom krvnom tlaku je bezpečné podávať ako analgetikum prípravky s obsahom
paracetamolu
. (Dr. Max Paracetamol 500 mg, Paralen, Panadol). Pacienti s poruchou funkcie obličiek môžu užívať ak rýchlosť glomerulárnej filtrácie 50 – 10 ml/min: úprava dávky na 1 tabletu (500 mg) každých 6 hodín, pri rýchlosti  glomerulárnej filtrácie < 10 ml/min: úprava dávky na 1 tabletu (500 mg) každých 8 hodín. Ak sa pacient do 3 dní necíti lepšie alebo sa cíti horšie, musí sa obrátiť na lekára. Bez konzultácie s lekárom sa liek nemá užívať dlhšie ako 1 týždeň.
Ako podpornú terapiu možno zvoliť lekálne pôsobiaci gél či náplaste. Vhodný je napríklad
Diclofenac Dr. Max gél
. Je určený na úľavu od bolesti a tlmenie zápalu a opuchu pri bolestivých ochoreniach kĺbov a svalov. Potrebné množstvo gélu závisí od veľkosti bolestivého miesta, 2-4 g (množstvo veľkosti čerešne až vlašského orecha) gélu postačuje na ošetrenie plochy asi 400-800 cm² (plocha asi 20x20 až 20x40 cm). Trvanie liečby závisí od indikácie a dosiahnutej odpovede pacienta na liečbu. Bez odporúčania lekára sa gél nemá používať dlhšie ako 2 týždne.
Vhodnými náplasťami sú napríklad
Flector EP náplasť
.  Vhodný pri reumatických bolestiach, bolestiach a zápaloch svalov, šliach, väzov. Má analgetický a antiflogistický účinok. Dospelí si aplikujú náplasť na bolestivé miesto 1-2 x denne (ráno a večer). Náplasť sa používa čo najkratšiu možnú dobu v závislosti od indikácie no minimálne 3 dni a maximálne 14 dní
Ak sa zdravotný stav nezlepší do 7 dní alebo dôjde k jeho zhoršeniu, odporúčam Vám vyhľadať lekára.
Prajem pekný zvyšok dňa.
S pozdravom,
PharmDr. Anna Pacalajová